Mitos Pendakian Gunung Slamet

Mitos pendakian Gunung Slamet menurut ceritane wong tua, pancen
mandan Gunung Slamet sejen/beda karo gunung-gunung liyane nang
tlatah Jawa. Gunung Slamet pancen dudu gunung sing biasa didaki mung
 kanggo tujuan wisata/rekreasi, hobi utawa mung sekedar pengin 
naklukaken. Pendakian neng puncak Gunung Slamet biasane kanggo
tujuan-tujuan khusus umpamane merga ana alesan spiritual, mulane
pendaki-pendaki kudu nglengkapi syarat-syarate ndisit.

Syarat karo Pantangan  Pendaki kudu nggawa kembang, Kemenyan, karo kudu ana Juru Kunci sing njujugna. Sok-sokan pancen ana pendaki sing ora nggawa syarat-syarat kuwe ningen asal tingkaeh ora kebangeten, dheweke bisa slamet paling-paling pendaki kuwe ngalami utawa ndeleng kedaden-kedaden sing mandan aneh, ning ora mbahayani jiwane.

kesaksian nyata 
Aku andre wong margadana mbiyen ora tahu manjat gunung eh gon manjat
gunung slamet gara2 ngomong enak adem ayem ning punyak yah ning kene
terus tah ora pa2 eh malah balike di sasar_na kuntilanak sunk,.. tapi
aku baca alfateha terus lah ka weruhe anjog dewek
ati2 ngucap ning gunung slamet

Pantangan sing paling penting tur kudu dieling-eling jan aja nganti
dilanggar kuwe cawaran utawi aja nylemong sekarepe dewekra jare mah kyak

Juru Kunci 

Ana papat wong sing dipercaya ning sekitar kawasan lereng gunung Slamet.
 sing pertama Warsito sekang desa Sirameng sing ngewarisi sekang 
buyute: Nini Manten Sarak, juru kunci wadon ning jaman Belanda.
Nini Manten Sarak mau keturunan pertama juru kunci sekang desa
Siremeng.

Juru kunci keloro Sumedi, keturunan Mbah Naprawi, juru kunci
sekang Bambangan.

Ketelu, Warjono, sekang Jurangmangu, Kecamatan Pulosari,
Kabupaten Pemalang.

Terakhir jenenge Karsad sekang Dukuh Liwung, Guci, Tegal.

Para pendaki sing lewat salah siji sekang patang juru kunci mau bisa
dipastikna bakal aman. Soale munggah Gunung Slamet beda karo munggah
gunung-gunung liyane. Aturanne para pendaki kudu diterna neng juru
kunci. Mergane juru kunci mau wong-wong sing terpilih lan mereka kudu
nglengkapi syarat sing ora bisa dibantah, yakuwe kudu wong sing nduweni
garis keturunan dina kelairan Setu Wage.

Pantangan Liyane 

Saliyane ora olih sembarang ngucap, pantangan liyan sing kudu dipatuhi
kuwe pendaki ore olih mesum karo ora olih nyekel dengkul. Pantangan
kaping loro bisa dianggepe wajar sebabe ora mung nang Gunung Slamet,
nang ngendi bae ding dianggep keramat, wong sing teka ora olih mesum.
Tapine pantangan sing terakhir kiye mandan ora mlebu nang akal. Tapi ya
kaya kuwe pantangane, pendaki sing nyekeli dengkul pas manjat dianggepe
wong-wong ora bakalan tekan puncak.

Dina Pantangan 

kejaba kuwe,ana dina-dina tertentu sing ora olih dinggo ndaki. maksude,
nang dina-dina kuwe pendaki ora olih babar blas munggah gunung Slamet.
aja maning pendaki, juru kunci bae ora wani munggah nang dina-dina
larangan. Dina-dinane yakuwe: Minggu Legi, Slasa Legi, Setu Paing,
Minggu Paing. Kejaba dina kuwe, juru kunci pasti seneng banget nganter
pendaki.

Sing ndadekna beda Gunung Slamet kuwe bahwa pendaki sebenere kudu
ngagawa kembang lan kemenyan. Maksude kanggo sesajen marang sing
mbaureksa gunung Slamet. Sebenere Gunung Slamet dudu kanggo refresing
atawa nyalurna hobby tok. Nanging luwih saka kuwe gunung Slamet sebenare
 kaya panggonan sing kanggo wong memohon supaya kekarepane dikabulna. 
Hal kuwe dibuktekna anane syukuran warga masyarakat sekitar saben
tanggal siji sura(1 Muharam). Syukuran kuwe awujud tumpeng kendit,
diarani ngono soale tumpeng kuwe digawe saka beras abang sing tujukna
kanggo para leluhur nang Gunung Slamet.

Mitos lan Legenda Banyumas